Rozsudok Všeobecného súdu (piata komora) zo 17. novembra 2017 – Endoceutics/EUIPO – Merck (FEMIBION)
(vec T‑802/16)
„Ochranná známka Európskej únie – Konanie vo veci zrušenia – Slovná ochranná známka Európskej únie FEMIBION – Čiastočné vyhlásenie ochrannej známky za zrušenú – Článok 51 ods. 1 písm. a) nariadenia (ES) č. 207/2009 [teraz článok 58 ods. 1 písm. a) nariadenia (EÚ) 2017/1001] – Dôkaz o riadnom používaní ochrannej známky – Kvalifikácia tovarov, pri ktorých sa preukázalo riadne používanie
1.      Ochranná známka Európskej únie – Vzdanie sa, zrušenie a neplatnosť – Dôvody na zrušenie – Neexistencia riadneho používania ochrannej známky – Dôkaz o používaní skoršej ochrannej známky – Riadne používanie – Pojem – Kritériá posúdenia
[nariadenie Rady č. 207/2009, článok 15 ods. 1 a článok 51 ods. 1 písm. a); nariadenie Komisie č. 2868/95, článok 1 pravidlo 22 ods. 3 a 4 a článok 1 pravidlo 40 ods. 5]
(pozri body 18 – 20)
2.      Ochranná známka Európskej únie – Vzdanie sa, zrušenie a neplatnosť – Dôvody na zrušenie – Neexistencia riadneho používania ochrannej známky – Dôkaz o používaní skoršej ochrannej známky – Čiastočné používanie – Vplyv – Pojem „časť tovarov alebo služieb“ uvedený v zápise
[nariadenie Rady č. 207/2009, článok 15 ods. 1 písm. a) a článok 51 ods. 2]
(pozri bod 22)
3.      Ochranná známka Európskej únie – Opravné prostriedky – Žaloba pred súdom Únie – Možnosť Všeobecného súdu zmeniť napadnuté rozhodnutie – Limity
(nariadenie Rady č. 207/2009, článok 65 ods. 3)
(pozri body 46, 47)
Predmet
Žaloba podaná proti rozhodnutiu prvého odvolacieho senátu EUIPO zo 14. júla 2016 (vec R 1608/2015‑1) týkajúcemu sa konania vo veci zrušenia medzi spoločnosťami Endoceutics a Merck
Výrok
1.
Rozhodnutie prvého odvolacieho senátu Úradu Európskej únie pre duševné vlastníctvo (EUIPO) zo 14. júla 2016 (vec R 1608/2015‑1) sa zrušuje v rozsahu, v akom sa ním potvrdil zápis ochrannej známky Európskej únie pre „farmaceutické výrobky na posilnenie imunitného systému, pre menopauzu, menštruáciu, priebeh a zvládanie tehotenstva, prevenciu, liečbu a zvládanie stresu spôsobeného nevyváženým alebo nedostatočným stravovaním“.
2.
V zostávajúcej časti sa žaloba zamieta.
3.
Merck KGaA znáša svoje vlastné trovy konania a je povinná nahradiť polovicu trov konania, ktoré vynaložila Endoceutics Inc. v konaní pred Všeobecným súdom, ako aj trovy Endoceutics spojené s konaním pred odvolacím senátom.
4.
Endoceutics znáša polovicu svojich vlastných trov konania.
5.
EUIPO znáša svoje vlastné trovy konania.